CELEX: 32011D0203
Language: mt
Date: 2011-03-31 00:00:00
Title: Deċiżjoni tal-Kunsill 2011/203/PESK tal- 31 ta’ Marzu 2011 li temenda d-Deċiżjoni 2010/445/PESK li testendi l-mandat tar-Rappreżentant Speċjali tal-Unjoni Ewropea għall-kriżi fil-Ġeorġja

1.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 86/72
            
         DEĊIŻJONI TAL-KUNSILL 2011/203/PESK
   tal-31 ta’ Marzu 2011
   li temenda d-Deċiżjoni 2010/445/PESK li testendi l-mandat tar-Rappreżentant Speċjali tal-Unjoni Ewropea għall-kriżi fil-Ġeorġja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:
   
               (1)
            
            
               Fil-25 ta’ Settembru 2008, il-Kunsill adotta l-Azzjoni Konġunta 2008/760/PESK (1) biex jaħtar lis-Sur Pierre MOREL bħala r-Rappreżentant Speċjali tal-Unjoni Ewropea (RSUE) għall-kriżi fil-Ġeorġja sat-28 ta’ Frar 2009.
            
         
               (2)
            
            
               Fil-11 ta’ Awwissu 2010, il-Kunsill adotta d-Deċiżjoni 2010/445/PESK (2) li testendi l-mandat tar-RSUE sal-31 ta’ Awwissu 2011. L-ammont ta’ referenza finanzjarja previst biex tkun koperta n-nefqa relatata mal-mandat tar-RSUE sa dik id-data ġie stabbilit għal EUR 700 000. L-ammont ta’ referenza finanzjarja għandu jiżdied għal EUR 1 004 000 sabiex ikopri ħtiġijiet operattivi addizzjonali.
            
         
               (3)
            
            
               Id-Deċiżjoni 2010/445/PESK għandha tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   Fl-Artikolu 5 tad-Deċiżjoni Nru 2010/445/PESK l-ewwel paragrafu huwa sostitwit b’dan li ġej:
   
      “1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE matul il-perijodu mill-1 ta’ Settembru 2010 sal-31 ta’ Awwissu 2011 għandu jkun ta’ EUR 1 004 000.”.
   
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mill-1 ta’ Marzu 2011.
   
      Magħmul fi Brussell, il-31 ta’ Marzu 2011.
      
         
            Għall-Kunsill
         
         
            Il-President
         
         VÖLNER P.
      
   
   
      (1)  ĠU L 259, 27.9.2008, p. 16.
   
      (2)  ĠU L 211, 12.8.2010, p. 33.